<classify> Kwa ushindi huo, Simba imefikisha pointi 65, ambapo mbali na kuiondoa kileleni Yanga inayoshuka dimbani leo dhidi ya Mbeya City kwenye Uwanja wa Uhuru, pia imeiongezea presha katika mbio za ubingwa.Hatahivyo, kabla ya mchezo wa leo, Yanga imebakisha mechi tatu, huku ikiwa na pointi 62 wakati Simba imebakisha mchezo mmoja tu na itafikisha pointi 68, endapo itashinda mchezo wake wa mwisho.Hatahivyo, kimahesabu, Yanga bado ina nafasi kubwa ya kutwaa tena ubingwa endapo itacheza karata zake vizuri za mechi za mwisho ikianzia na hiyo ya leo dhidi ya Mbeya City. Yanga ikishinda mechi zote tatu itafikisha jumla ya pointi 71, ambazo haziwezi kufikiwa na timu nyingine yoyote katika ligi hiyo.Stand United ndio walikuwa wa kwanza kupata bao katika mchezo huo wa jana lililofungwa sekunde tano tangu kuanza kwa mchezo mfungaji akiwa ni Selemani Kassim. Juma Luizio wa Simba aliisawazishia timu yake katika dakika ya 24 akiunganisha wavuni kwa kichwa mpira wa krosi iliyochingwa na Shiza Kichuya.Simba waliandika bao la pili katika dakika ya 35 lililowekwa kimiani na Luizio baada ya mpira wa kubabatizwa uliopigwa na Mzamiru Yassin kumuta akiwa peke yake na kuujaza. Dakika tisa kabla ya mchezo kumalizika, Simba nusura wafunge baada ya Mzamiru Yasin kukosa bao licha ya kuwa yeye na nyavu, lakini alipiga mpira nje.Vikosi vilikuwa Simba: Daniel Agyey, Jamvier bukungu, Mohamed Hussein, Juuko Murshid, james Kotei, Jonae Mkude, Shiza Kichuya, Laudit Mavugo. Juma Luizio na Mohamed IbrahimMwinyi Kazimoto. Stand United: Frank Mwonge, Aroon Lulambo, Miraji Maka, Revocatus Richard, Eric Mulilo, Keri Khalfan, Jacob Massawe, Frank Khamis, Seleman Selembe na Adam Salamba.  <topic>: MICHEZO 